钦定古今图书集成/明伦汇编/氏族典/第293卷 > 《廖用贤尚友录》 > 方腊
## 钦定古今图书集成/明伦汇编/氏族典/第293卷 > 《廖用贤尚友录》 > 方腊

按《宋史童贯传》：“方腊者，睦州青溪人也。世居县堨村，
托左道以惑众。时吴中困于朱勔花石之扰，比屋致
怨。腊因民不忍，阴聚贫乏游手之徒，宣和二年十月
起为乱，自号圣公，建元永乐，置官吏将帅，以巾饰为
别。自红巾而上凡六等，不旬日，聚众至数万。凡得官
吏，必断脔肢体，探其肺肠，或熬以膏油，丛镝乱射，备”
尽楚毒，以偿怨心。警奏至京师，王黼匿不以闻，于是
凶焰日炽，兰溪、灵山贼皆合党应之，东南大震。发运
使陈亨伯请调兵，徽宗始大惊，亟遣童贯、谭稹击贼，
诸将刘延庆、王禀、王涣、杨惟忠、辛兴宗相继复所失
城，生擒腊及妻邵、《子毫》、二太子，伪相方肥等。